ยโสธร เปิดฝายมีชีวิตลำห้วยวังทอง กักเก็บน้ำ แก้ไขปัญหาอุทกภัย ปัญหาภัยแล้ง
นายชลธี ยังตรง ผู้ว่าราชการจังหวัดยโสธร  เปิดใช้งานฝายมีชีวิตลำห้วยวังทอง  หมู่ที่ 3 ตำบลโพธิ์ไทร อำเภอป่าติ้ว จังหวัดยโสธร  ซึ่งลำห้วยวังทองเป็นแหล่งน้ำธรรมชาติ  มีน้ำไหลผ่าน แต่ไม่สามารถกักเก็บน้ำไว้ใช้ประโยชน์ได้ ผู้นำท้องที่-ท้องถิ่น จึงเป็นแกนนำในการขับเคลื่อนพร้อมด้วยชาวบ้านในพื้นที่และประชาชนจิตอาสา ที่ร่วมแรงร่วมใจกันสร้างฝายมีชีวิตลำห้วยวังทองขึ้น เพื่อกักเก็บน้ำ แก้ไขปัญหาอุทกภัย ปัญหาภัยแล้งในพื้นที่และรักษาสมดุลของระบบนิเวศ อันแสดงให้เห็นถึงความรักความสามัคคีของคนในพื้นที่ ในการสร้างประโยชน์เพื่อส่วนรวม เกิดกระบวนการเรียนรู้ ที่ระเบิดจากข้างในฝายแห่งนี้เริ่มดำเนินการ ตั้งแต่วันที่ 4 มิถุนายน 2564 ถึงวันที่ 13 สิงหาคม 2564  ได้การสนับสนุนงบประมาณในการก่อสร้าง จากภาคเอกชนและภาคประชาสังคม ประกอบด้วย สมาพันธ์เกษตรแห่งประเทศไทย สมาพันธ์แรงงานรัฐวิสาหกิจสัมพันธ์ คณะรวมพลังขับเคลื่อนราชอาณาจักรไทย ประธานกลุ่มข้าวอินทรีย์จังหวัดยโสธร เป็นต้น